als_Latn dik_Latn sag_Latn
Ukshini takoi të Ngarkuarin me Punë të Katarit, Al-HababiTiranë, 26 maj 2017 - I Ngarkuar me Punë në Ambasadën e Kosovës në Tiranë, Sylë Ukshini, ka zhvilluar një takim pune me të Ngarkuarin me Punë të Katarit në Tiranë, Awadh Al-Hababi i cili mbulon edhe Kosovën.
Ukshini tha se në këtë takim të ngrohtë dhe miqësor ka gjetur rastin ta falënderoj shefin e Misionit të Katarit për njohjen që vendi i tij i ka bërë Republikës së Kosovës me 7 janar 2011, dhe se Kosova vlerëson shumë mbështetjen që vendi i tij i ka dhënë edhe në procesion e anëtarësimit në organizatat multilaterale.
‘’Theksova se marrëdhëniet e mira politike të Kosovës me Katarin janë të rëndësishme për fuqizimin edhe të raporteve ekonomike në duke pasur parasysh se Katari përmes donacioneve dhe mbështetjes ekonomike që u ofron vendeve të shumta, ka arritur të ketë ndikim të madh në botë’’ tha Ukshini, duke shktuar se ka gjetur mirëkuptimin e Awadh se vendi i tij do të loboj për njohjen ndërkombëtare te Kosovës edhe nga vende të ndryshme që akoma nuk e kanë bërë një gjë të tillë.
als_Latn als_Latn als_Latn